CELEX: 62018TN0429
Language: lv
Date: 2018-07-13 00:00:00
Title: Lieta T-429/18: Prasība, kas celta 2018. gada 13. jūlijā – BRF un SHB Comercio e Industria de Alimentos/Komisija

24.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 341/22
            
         
      Prasība, kas celta 2018. gada 13. jūlijā – BRF un SHB Comercio e Industria de Alimentos/Komisija
      (Lieta T-429/18)
      (2018/C 341/33)
      Tiesvedības valoda – angļu
      
         Lietas dalībnieki
      
      
         Prasītājas: BRF SA (Itajaí, Brazīlija) un SHB Comercio e Industria de Alimentos SA (Itajaí) (pārstāvji: D. Arts un G. van Thuyne, advokāti)
      
         Atbildētāja: Eiropas Komisija
      
         Prasījumi
      
      
                  —
               
               
                  atcelt Komisijas Īstenošanas regulu (ES) 2018/700 (1);
               
            
                  —
               
               
                  pakārtoti, atcelt Komisijas Īstenošanas regulu (ES) 2018/700, ciktāl ar to uzņēmumi BRF SA un SHB Comercio e Industria de Alimentos SA, kas ir iekļauti Komisijas Īstenošanas regulas (ES) 2018/700 pielikumā, tiek svītroti no Komisijas Īstenošanas regulas (ES) 2018/700 pielikumā ietvertajiem sarakstiem, un
               
            
                  —
               
               
                  piespriest Komisijai atlīdzināt tiesāšanās izdevumus saskaņā ar Reglamenta 134. pantu.
               
            
         Pamati un galvenie argumenti
      
      Prasības pamatošanai prasītājas izvirza sešus pamatus.
      
                  1.
               
               
                  Ar pirmo pamatu tiek apgalvots, ka ar Īstenošanas regulu tiek pārkāpta LESD 296. panta otrā daļa, jo tajā neesot norādīti pamati, uz kādiem tā ir balstīta.
               
            
                  2.
               
               
                  Ar otro pamatu tiek apgalvots, ka, pieņemot Īstenošanas regulu, Komisija ir pārkāpusi prasītāju tiesības uz aizstāvību, kādas ir noteiktas ES Pamattiesību hartas 41. panta otrajā daļā, liedzot prasītājām tiesības tikt uzklausītām.
               
            
                  3.
               
               
                  Ar trešo pamatu tiek apgalvots, ka ar Īstenošanas regulu tiek pārkāpts Regulas Nr. 854/2004 (2) 12. panta 2. punkts un 12. panta 4. punkta c) apakšpunkts, novērtējot atsevišķu uzņēmumu atbilstību, un ka Komisija esot pieļāvusi acīmredzamu kļūdu attiecīgo faktu vērtējumā.
               
            
                  4.
               
               
                  Ar ceturto pamatu tiek apgalvots, ka ar Īstenošanas regulu tiek pārkāpts diskriminācijas aizlieguma princips, salīdzināmā situācijā pret prasītājām attiecoties citādāk nekā pret citiem Brazīlijas izcelsmes mājputnu izstrādājumu eksportētājiem.
               
            
                  5.
               
               
                  Ar piekto pamatu tiek apgalvots, ka ar Īstenošanas regulu tiekot pārkāpts samērīguma princips, pārsniedzot to, kas ir piemērots un nepieciešams, lai aizsargātu sabiedrības veselību.
               
            
                  6.
               
               
                  Ar sesto pamatu tiek apgalvots, ka ar Īstenošanas regulu tiek pārkāpta LESD 291. panta 3. punkta otrā daļa un Regulas (ES) Nr. 182/2011 (3) 3. panta 3. punkts, 10. panta 4. punkts un 11. pants, pārkāpjot tajos noteiktos būtiskos procedūras noteikumus.
               
            
         (1)  Komisijas Īstenošanas regula (ES) 2018/700 (2018. gada 8. maijs), ar ko attiecībā uz konkrētiem Brazīlijas uzņēmumiem groza sarakstus ar trešo valstu uzņēmumiem, no kuriem atļauts importēt noteiktus dzīvnieku izcelsmes produktus (OV 2018, L 118, 1. lpp.).
      
         (2)  Eiropas Parlamenta un Padomes Regula (EK) Nr. 854/2004 (2004. gada 29. aprīlis), ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (OV 2004, L 139, 206. lpp.).
      
         (3)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV 2011, L 55, 291. lpp.).